**LIETUVOS RESPUBLIKOS AMBASADOS ITALIJOS RESPUBLIKOJE**

**AKTUALIOS EKONOMINĖS INFORMACIJOS SUVESTINĖ**

2024 m. kovo mėn.

| Data | Pateikiamos informacijos apibendrinimas | Informacijos šaltinis | Pastabos |
| --- | --- | --- | --- |
| **Lietuvos verslo plėtrai aktuali informacija** | | | |
| 2024-03-25 | IT „Webuild Group“ įmonė „Fisia Italimpianti“ Saudo Arabijoje pradėjo statyti vandens valymo įrenginius, skirtus didžiuliam sausumos naftos kompleksui ZULUF Persijos įlankoje. Šis projektas sustiprina „Webuild“ pozicijas vandens rinkoje, kuri turi didelį augimo potencialą ir kurioje grupė jau daugelį metų pirmauja pasaulyje. | <https://finanza.lastampa.it/News/2024/03/25/webuild-avvia-lavori-per-impianto-trattamento-acqua-in-arabia-saudita/MTlfMjAyNC0wMy0yNV9UTEI> |  |
| 2024-03-14 | Italijos konkurencijos ir rinkos priežiūros tarnyba (Antitrust) platformai „TikTok“ skyrė 10 mln. eurų baudą, teigdama, kad bendrovės platinamo turinio kontrolė yra nepakankama, ypač to, kuris gali kelti grėsmę nepilnamečių ir pažeidžiamų asmenų saugumui. | <https://www.corriere.it/economia/innovazione/24_marzo_14/tiktok-maxi-multa-dall-antitrust-sanzione-di-10-milioni-inadeguati-controlli-su-minori-1ee59288-0f19-4814-b8e0-f2a4792a9xlk.shtml?refresh_ce> |  |
| 2024-03-15 | „Swisscom“ įsigijo 100 proc. „Vodafone Italia“ akcijų už 8 mlrd. eurų, kuri bus integruota į „Fastweb“. Tikslas, sujungus viena kitą papildančias aukštos kokybės mobilaus ir fiksuotojo ryšio infrastruktūras, sukurti pirmaujantį mišraus ryšio operatorių Italijoje. | <https://www.ilsole24ore.com/art/swisscom-acquisisce-vodafone-via-alil-unione-fastweb-AFZr9p3C> |  |
| 2024-03-12 | Singapūro startuolis „Silicon Box“ ketina statyti naują mikroprocesorių gamyklos padalinį Š.Italijoje. Investicijos vertė - 3,2 mlrd. eurų, o pilnai pradėjus veikti gamyklai bus sukurta 1 600 darbo vietų. Kol kas statybų terminai nežinomi. „Silicon Box“ yra IT vyriausybės priktauktas projektas pagal nacionalinį mikroschemų planą, kurio tikslas - išplėsti IT gamybos apimtis šiame sektoriuje. | <https://www.repubblica.it/economia/2024/03/11/news/microchip_silicon_box_investe_32_miliardi_per_uno_stabilimento_in_italia-422290085/> |  |
| 2024-03-08 | Kanados pensijų plano investicijų valdyba (CPP Investments) pasirašė susitarimą prisijungti prie „Optics BidCo“ - investuotojų grupės, kuri baigia įsigyti „NetCo“ ir perims ją iš IT Tim bendrovės. Cpp sutiko įsigyti 17,5 proc. „NetCo“ akcijų už ne didesnę kaip 2 mlrd. eurų sumą. Investuotojų grupė, kuriai vadovauja *Kkr*. | <https://www.ansa.it/sito/notizie/topnews/2024/03/08/cpp-investments-investe-2-miliardi-in-netco_8a74956f-0c2c-4e43-a8a7-730d8d90fbe1.html> |  |
| 2024-03-07 | IT bendrovė „Amplifon“, specializanti klausos aparatų ir papildomų gaminių pritaikymo, montavimo ir prekybos jais srityje, 2023 m. veiklą baigė rekordinėmis 2,26 mlrd. pajamomis. Grynasis pelnas siekė 165,8 mln. Dividendai - 0,29 euro. | <https://finanza.lastampa.it/News/2024/03/07/amplifon-utile-ricorrente-2023-scende-a-165-8-milioni-dividendo-di-0-29-euro/OTFfMjAyNC0wMy0wN19UTEI> |  |
| **Lietuvos turizmo sektoriui aktuali informacija** | | | |
| 2024-03-31 | Straipsnyje aptariama Vilniaus urbanistinė ir kultūrinė raida, sugebanti derinti istorinį paveldą su naujovių įdiegimu. Taip pat aptariami Vilniaus gamtos grožis ir laisvalaikio praleidimo galimybės bei miesto pastangos integruoti naujausias technologijas ir plėtoti tvarias. | <https://www.tempoitalia.it/2024/03/viaggi-e-clima/vilnius-la-cultura-innovativa-e-le-tendenze-di-sviluppo-della-capitale-lituana/> |  |
| 2024-03-27 | *Bulgari*, žinomas prabangių juvelyrikos gaminių gamintojas, skirs 700 000 eurų finansavimą Romos Augusto mauzoliejaus muziejui. Muziejaus projektas patikėtas architektui Remui Koolhaasui. Prognozuojama, kad muziejus duris atvers 2026 m. | <https://www.italiaoggi.it/news/roma-da-bulgari-700mila-euro-per-il-museo-del-mausoleo-di-augusto-202403271228052429> |  |
| 2024-03-21 | Europos francigenų kelio asociacija (AEVF) ir IT turizmo ministerija pasirašė susitarimą, kuriuo bus siekiama plėtoti bendrus veiksmus, skirtus „Via Francigena“ maršrutui struktūrizuoti, stiprinti ir reklamuoti nacionaliniu ir tarptautiniu lygmeniu. | <https://www.ministeroturismo.gov.it/ministero-del-turismo-e-aevf-un-protocollo-per-promuovere-e-internazionalizzare-la-via-francigena/> |  |
| 2024-03-20 | IT investuoja į naują geležinkelių turizmo modelio – senoviniu prabangiu "Dolce Vita Orient Express" traukiniu siūlys kelių dienų keliones po Italiją. Projektas vykdomas prabangių viešbučių segmente veikiančių bendrovių „Arsenale“ ir „Orient Express“ iniciatyva. Pirmieji du "Dolce Vita Orient Express" traukiniai bus baigti gaminti iki 2024 m. pabaigos ir debiutuos 2025 m. balandį. | <https://www.ilsole24ore.com/art/crociere-lusso-rotaia-il-treno-dolce-vita-AFkkIl6C?refresh_ce> |  |
| 2024-03-18 | *Italijos banko duomenimis,* 2023 m. užsienio keliautojai Italijoje, kurie išleido daugiausia, buvo vokiečiai ir amerikiečiai. Turistai iš Vokietijos išleido 8 mlrd. eurų, iš JAV - 6,5 mlrd. eurų, po jų seka Jungtinė Karalystė, Prancūzija ir Ispanija. | <https://www.ilsole24ore.com/art/viaggiatori-stranieri-italia-chi-spende-piu-tedeschi-e-americani-battono-tutti-AFr52t4C> |  |
| 2024-03-12 | *Banca Italia* duomenimis, užsienio turistų išlaidos IT sparčiai auga, daugiausia dėl atvykstančiųjų skaičiaus augimo. 2023 m. atvykstančiųjų skaičius išaugo 17 proc., o turizmo balanse užfiksuotas 20,2 mlrd. eurų perteklius, palyginti su 2022 m. (18,2 mlrd. eurų). | <https://www.repubblica.it/viaggi/2024/03/12/news/bankitalia_spesa_turistica_e_bilancia_turistica_2023-422296824/#:~:text=Vola%20la%20spesa%20dei%20turisti%20stranieri%20in%20Italia%20grazie%20soprattutto,(18%2C2%20miliardi).> |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| 2024-03-26 | Italijos privatumo garantas (Garante della Privacy) išreiškė susirūpinimą dėl DI reguliavimo IT ir paragino užtikrinti kompetentingą ir nepriklausomą kontrolę. Vyriausybė siūlo DI kontrolę patikėti dviem vyriausybinėms agentūroms, todėl nuogąstaujama dėl pernelyg didelės galios koncentracijos. Svarstoma, ar nepriklausoma agentūra galėtų užtikrinti veiksmingesnę ir etiškesnę DI naudojimo kontrolę, atsižvelgiant į šios technologijos keliamą riziką ir potencialą. | <https://www.lastampa.it/economia/2024/03/26/news/il_garante_boccia_il_governo_chi_vigila_su_ai_e_privacy_deve_essere_indipendente-14175106/> |  |
| 2024-03-04 | „UniTrento“ komanda į kosmosą skraidins savo projektą - dalelių detektorių „Sparkle“. Numatomas išskridimas 2025 m. erdvėlaiviu „Space Rider“ ir grįžimas į Žemę ne anksčiau kaip po poros mėnesių. | <https://www.ansa.it/amp/trentino/notizie/2024/03/04/team-unitrento-selezionato-per-esa-academy-experiment-programme_97654a6a-6ac5-4075-9148-21b3ae9a8d1f.html> |  |
| 2024-03-01 | Turine - bandomasis 5G projektas autonominio vairavimo srityje. Prasidėjo „European Envelope“ projektas, kuriame dalyvauja „Teoresi Group“, „Torino City Lab“, „Tim“ ir „Fondazione Links“.  Dar vienas žingsnis į priekį Turino miesto išmaniojo miesto plėtros srityje. | <https://www.ilsole24ore.com/art/a-torino-progetto-pilota-il-5g-servizio-guida-autonoma-AFN8litC> |  |
| **Finansų sektoriui aktuali informacija** | | | |
| 2024-03-08 | EK patvirtino 1,1 mlrd. eurų vertės IT valstybės pagalbos schemą, pagal kurią bus remiamos investicijos į įrangą, reikalingos perėjimui prie tvarios ekonomikos. Pagal šią priemonę, kuri bus iš dalies finansuojama iš *Pnrr*, pagalba bus teikiama kaip tiesioginės dotacijos. Didžiausia pagalbos suma vienam pagalbos gavėjui bus 150 mln. EUR, o pagalbos gavėjams, esantiems reikalavimus atitinkančiuose regionuose, ji galės būti padidinta iki 200 mln. | <https://www.ilsole24ore.com/radiocor/nRC_08.03.2024_11.45_27910279> |  |
| 2004-03-01 | Per trečiąją vyriausybės obligacijų „Btp Valore“,, skirtų tik smulkiesiems IT indėlininkams, emisiją, į valstybės iždą surinkta 18,32 mlrd. eurų, o pasirašytų sutarčių skaičius viršijo 656 tūkst. Tai geriausias pasiektas rezultatas pagal vertę ir sutartis. Su ankstesniu leidimu - spalio mėn. pasiūlyta penkerių metų trukmės obligacija - valstybės iždas surinko 17,19 mlrd. eurų; su pirmuoju - praėjusių metų kovo mėn. išplatintu ketverių metų trukmės obligacijų leidimu - surinkta 18,2 mlrd. eurų. Trečioji „Btp Valore“ emisija yra šešerių metų trukmės. | <https://www.lastampa.it/economia/2024/03/01/news/btp_valore_record_perche-14112300/?ref=LSHA0-SN-P1-S1-T1> |  |
| **Energetikos sektoriui aktuali informacija** | | | |
| 2024-03-27 | Pirmaujanti naftos ir dujų operatore Jungtinės Karalystės Šiaurės jūroje „Ithaca Energy“ ir „Eni“ veda išskirtines derybas dėl galimo turto sujungimo su „Eni“ Jungtinės Karalystės gavybos ir perdirbimo verslu. | <https://www.milanofinanza.it/news/eni-esclusiva-a-ithaca-energy-per-la-fusione-degli-asset-upstream-in-gran-bretagna-202403271106349509> |  |
| 2024-03-27 | Nyderlandų grupė „Vtti“, veikianti energijos kaupimo ir energetikos infrastruktūros vystymo srityje, ir Vokietijos turto valdytoja „Ikav“ sudarė konsorciumą, kuris įsigis didžiąją dalį IT bendrovės „Adriatic Lng“, eksploatuojančios pakartotinio dujinimo įrenginį Rovigo mieste, akcijų. Sandorį tikimasi užbaigti 2024 m. antrąjį pusmetį. | <https://www.ilsole24ore.com/art/rigassificatore-rovigo-vtti-e-ikav-acquistano-quote-exxon-e-qatarenergy-AFQCafDD> |  |
| 2024-03-21 | IT UR ministras A. Tajani aukščiausiojo lygio susitikime Briuselyje branduolinės energijos klausimais teigė, kad norint būti nepriklausomaisi ir laisvais, svarbu, kad visi kartu dirbtų mokslinių tyrimų ir inovacijų srityje, kad sukurtų ketvirtosios kartos branduolinę energetiką, kuri yra ateitis, taip pat ir mažoms įmonėms. IT vyriausybė iš naujo vertina savo branduolinės energijos strategiją, daugiausia dėmesio skirdama tvarumui, energetiniam saugumui ir įperkamumui. | <https://www.agenzianova.com/news/tajani-se-vogliamo-essere-indipendenti-occorre-puntare-sul-nucleare-di-quarta-generazione/#:~:text=%E2%80%9CSe%20vogliamo%20essere%20indipendenti%20e,vertice%20sul%20nucleare%20di%20Bruxelles.> |  |
| 2024-03-19 | Pristatytas 5 metų „Terna” (IT elektros tinklą valdančios bendrovės) verslo planas, kuriame numatyta investuoti 16,5 mlrd. eurų. 2 mlrd. eurų investicijų numatytos į technologijas ir skaitmeninius įrankius, tokius kaip DI ir robotika,11 mlrd. eurų - elektros perdavimo tinklui plėtoti. | <https://www.corriere.it/economia/energie/24_marzo_19/terna-transizione-energetica-e-digitale-ecco-il-nuovo-piano-industriale-da-16-5-miliardi-b516d2af-d9b1-4155-bc3e-8b586809axlk.shtml> |  |
| 2023-03-14 | 2023 m. IT bendrovė „Snam” baigė su 1,168 mlrd. eurų pakoreguotu grynuoju pelnu, 0,4 proc. didesniu nei praėjusiais metais, kai jis siekė 1,163 mlrd. eurų.  Numatoma, kad investicijos 2024 m.sieks 2,9 mlrd. eurų (iš jų 2,7 mlrd. eurų į dujų infrastruktūrą ir 0,2 mlrd. eurų į energetikos pertvarką); „Snam" tikslas - užtikrinant energijos tiekimo saugumą, tvarumą ir konkurencingumą. | <https://www.ilsole24ore.com/art/snam-utili-oltre-attese-1168-miliardi-confermati-target-2024-AF7Hx02C> |  |
| 2024-03-12 | ES patvirtino teisiškai įpareigojantį planą dėl pastatų sektoriuje suvartojamos energijos ir išmetamų šiltnamio efektą sukeliančių dujų kiekio mažinimo. IT buvo viena iš šalių, kurios prašė daugiau lankstumo, kad galėtų prisitaikyti prie naujųjų standartų. *Codacons* (Aplinkos apsaugos ir naudotojų bei vartotojų teisių gynimo asociacijų koordinatorius), komentuodamas naujas ES direktyvas, teigė, kad pastatų energetinio pertvarkymo intervencijos IT vidutiniškai kainuos nuo 35 tūkst. iki 60 tūkst. eurų vienam būstui. | <https://it.euronews.com/green/2024/03/12/case-green-obblighi-dalleuropa-lavori-per-milioni-di-immobilii-anche-in-italia-e-stop-alle#:~:text=Cosa%20prevede%20la%20direttiva%20Ue,anni%20per%20le%20opere%20pubbliche.>  <https://www.ilsole24ore.com/art/case-green-servono-35-60mila-euro-riqualificare-un-abitazione-AFSqRw2C> |  |
| 2024-03-12 | 2023 m. „Italgas“ finansinius metus baigė su 439,6 mln. eurų grynuoju pelnu. Kapitalinės išlaidos padidėjo 11,3 proc. - iki 906,5 mln. eurų. | <https://finanza.repubblica.it/News/2024/03/12/italgas_utile_2023_sale_a_439_6_milioni_dividendo_di_0_352_euro-111/> |  |
| 2024-03-09 | „Enel” parduoda dalį savo elektros energijos skirstymo tinklo Lombardijos regiono bendrovei *A2a*. Sandorio suma 1,2 mlrd. eurų. Pardavimas susijęs su „e-distribuzione” (grupės *Enel* bendrovė) valdomo elektros energijos tinklo filialu kai kuriose Lombardijos vietovėse ir suteiks galimybę *A2a* grupei išnaudoti teritorinę sinergiją ir paspartinti investicijas, būtinas energetikos pertvarkai. | <https://www.corriere.it/economia/energie/24_marzo_09/maxi-cessione-enel-vende-parte-della-rete-di-distribuzione-di-milano-e-brescia-ad-a2a-per-oltre-1-2-miliardi-255f0287-6779-41c0-8e7c-38fa6baccxlk.shtml> |  |
| 2024-03-08 | Italijoje dujų atsargos sudaro 56,8 proc., o saugyklose dar yra 111,88 TWh, tuo tarpu Vokietija, kurios atsargos sudaro 67,67 proc. ir kurioje dar yra 172,43 TWh, yra patikimiausia Europos šalis. Europos dujų atsargos tebėra didesnės nei 60 proc. | <https://www.ansa.it/sito/notizie/topnews/2024/03/08/le-scorte-di-gas-in-europa-sopra-al-60-in-italia-al-568_92f05ef4-9566-4ef7-a1f8-f0ef28d573e3.html> |  |
| 2024-03-02 | Vandenilio tiekimo grandinės potencialas yra labai svarbus šalies energetinei nepriklausomybei ir apima vandenilio slėnių - ekologiško vandenilio gamybos centrų - kūrimą. Vyriausybė skyrė finansavimą 52 projektams, iš jų 28 - šalies pietuose, kuriems skirta 50 proc. iš daugiau kaip 500 mln.numatytų pagal *Pnrr*. Iš viso pagal *Pnrr* numatyta 3,64 mlrd. eurų investicijų į vandenilio tiekimo grandinės plėtrą. | <https://www.ilsole24ore.com/art/il-governo-punta-52-valli-dell-idrogeno-italia-ecco-cosa-sono-e-dove-si-trovano-AFbzvhtC?refresh_ce&nof> |  |
| **Transporto sektoriui aktuali informacija** | | | |
| 2024-03-28 | „Fincantieri“ (IT valstybinė bendrovė, veikianti laivų statybos sektoriuje ir didžiausia laivybos grupė Europoje) pasirašė 1,18 mlrd. eurų vertės sutartį dėl dviejų patrulinių laivų (Ppa) tiekimo Indonezijos gynybos ministerijai. Ppa yra universalus laivas, galintis vykdyti įvairias užduotis - nuo patruliavimo su jūrų gelbėjimo pajėgumais iki civilinės gynybos operacijų, tačiau gali veikti ir kaip pirmos eilės kovinis laivas. | <https://www.ilsole24ore.com/art/fincantieri-contratto-difesa-indonesia-2-navi-118-miliardi-AFZMoMED> |  |
| 2024-03-26 | *Įmonių ir Made in Italy* ministerija (Mimit) stiprina dialogą su potencialiu automobilių gamintoju „Tesla“ dėl galimybės gaminti elektrinius sunkvežimius ir (arba) mikroautobusus IT, kurių linija dar tik planuojama. Ministerija taip pat vykdo pokalbius su trimis Kinijos gamintojais, dėl galimų investicijų į gamybą elektromobilių sektoriuje: Byd, Great Wall Motors ir Chery Automobile. | <https://www.ilsole24ore.com/art/tesla-trattativa-il-governo-un-sito-furgoni-e-camion-AFH9ZTCD> |  |
| 2024-03-26 | „Stellantis“ ir Turino metalo apdirbimo profesinės sąjungos pasirašė susitarimą dėl savanoriško skatinamojo 1520 darbuotojų, dirbančių 21 grupės įmonėje šioje teritorijoje, kurių iš viso yra apie 12 000, atleidimo. | <https://www.ansa.it/sito/notizie/topnews/2024/03/26/accordo-per-luscita-volontaria-1.520-lavoratori-stellantis_8e89990e-840a-4f53-898e-19f6bfc56fb8.html> |  |
| 2024-03-25 | „ITA Airways“ ir „Lufthansa“ susijungimas: ES Komisija oficialiai pateikė savo prieštaravimus dėl aviakompanijų susijungimo, teigdama, kad kyla pavojus dėl kainų 39 maršrutuose, kuriuose abi bendrovės taptų dominuojančiomis, taip pat ir konkuruojančių oro transporto bendrovių nenaudai. Vokietijos grupė ir IT ekonomikos ministerija turi pateikti trūkumų sprendimo priemones iki balandžio 26 d. Galutinio Komisijos sprendimo tikimasi birželio 6 d.(EP rinkimų). | <https://www.agenzianova.com/news/ita-la-commissione-ue-segnala-rischi-su-tariffe-e-concorrenza/#:~:text=Secondo%20il%20parere%20della%20Commissione,da%20e%20per%20l%27Italia.> |  |
| 2024-03-24 | „Stellantis group“ plečia „Fiat“ surinkimo gamyklą Tafraoui, Orane, Alžyre. Tikslas - iš paprastos surinkimo gamyklos tapti automobilių pramonės centru, galinčiu ne tik aprūpinti augančią Alžyro rinką, bet ir konkuruoti su kitais pramonės gigantais visame Afrikos žemyne. Artimiausiu metu *Stellantis* susitiks su vietos ir užsienio automobilių komponentų tiekėjais iš įvairių šalių, siekdama atrinkti partnerius antrajam vietos automobilių gamybos etapui naujoje gamykloje. | <https://www.agenzianova.com/a/65fff3eb3080c5.67238813/5121029/2024-03-24/business-news-stellantis-accelera-i-piani-di-sviluppo-dello-stabilimento-fiat-algeria> |  |
| 2024-03-22 | „Reuters“ pranešė, kad Kinijos „Leapmotor“ pradės gaminti elektrinius miesto automobilius savo Europos partnerės „Stellantis“ gamykloje Tychy mieste Lenkijoje. Kiniškos 500 modelio versijos, tiesiogiai konkuruojančios su kitais mažais automobiliais, tokiais kaip „Twingo“ ar „Smart“, - gamyba prasidės jau antrąjį ketvirtį. IT tikėjosi, kad gamyba bus vykdoma *Stellantis* gamykloje Torine. | <https://www.ilsole24ore.com/art/stellantis-e-leapmotor-via-polonia-torino-si-trattano-buonuscite-AFwhBQAD> |  |
| 2024-03-21 | Europos automobilių gamintojų asociacijos „Acea“ duomenimis, 2024 m. vasarį, palyginti su tuo pačiu 2023 m. mėnesiu, naujų įregistruotų automobilių skaičius Italijoje išaugo 12,8 proc. Šis rodiklis viršija Vakarų Europos (ES, Efta zonos ir Jungtinės Karalystės) vidurkį, kuris per mėnesį sudarė +10,2 proc. ir siekė 995 059 vienetus. | <https://www.lapresse.it/economia/2024/03/21/auto-acea-immatricolazioni-128-a-febbraio-in-italia/> |  |
| 2024-03-21 | 2023 m. *Lamborghini* apyvarta siekė 2,66 mlrd. eurų. Sant'Agata Bolonijoje įsikūręs gamintojas pirmą kartą viršijo 10 000 automobilių, pristatytų klientams kiekį. Pelnas viršijo 700 mln. eurų. | <https://www.ilsole24ore.com/art/lamborghini-record-2023-10mila-auto-e-fatturato-266-miliardi-euro-AFJLDv8C> |  |
| 2024-03-20 | Vašingtono metro sistema bus iš esmės atnaujinta, pasitelkiant „Hitachi Rail“, pasaulinę lyderę, turinčią unikalų paveldą - itališką dizainą ir inžineriją, sujungtą su japoniška gamyba. Šis projektas atspind platesnę investicijų į JAV infrastruktūrą tendenciją ir nuolatines Italijos inovacijas. Metro vagonai bus gaminami naujoje Hagerstauno gamykloje, kuri bus atidaryta birželio mėnesį Merilande. | <https://www.corriere.it/economia/aziende/24_marzo_20/metropolitana-di-washington-c-e-un-po-d-italia-nelle-nuove-carrozze-il-progetto-di-hitachi-ceedc2f7-6832-4e2c-839f-e4027fcbcxlk.shtml> |  |
| 2024-03-16 | Italija yra 12 vietoje Europoje pagal elektromobilių įkrovimo kolonėlių skaičių, kur 100 000 gyventojų tenka 69 kolonėlės, palyginti su 827 Nyderlanduose, 145 Vokietijoje ir 177 Prancūzijoje. | <https://tg24.sky.it/economia/2024/03/16/auto-elettriche-colonnine-italia-europa> |  |
| 2024-03-14 | „Iveco“ grupės pognozuojamos grynosios pajamos iki 2028 m. - 19 mlrd. eurų. Nuo 2024 m. iki 2028 m. bendrovė investuos daugiau kaip 5,5 mlrd. eurų ir daugiausia dėmesio skirs trims pagrindinėms sritims: perėjimui prie tvarios energetikos, DI ir autonominiam vairavimui. Numatomos investuojos ir į gamyklas Italijoje. | <https://www.agenzianova.com/news/iveco-guarda-al-2028-con-ricavi-previsti-di-19-miliardi-di-euro-e-nuove-partnership/> |  |
| 2024-03-13 | „Reuters“ teigimu, IT Vyriausybė veda derybas su Kinijos automobilių gamintoja „Chery Auto“, siekdama pritraukti naują automobilių gamintoją į Italiją. | <https://www.corriere.it/motori/news/business/24_marzo_13/governo-trattativa-il-gruppo-cinese-chery-produrre-auto-italia-b125248c-e156-11ee-918b-52ad040c4f25.shtml> |  |
| 2024-03-05 | Dėl padidėsiančių lėktuvų ir skrydžių skaičiaus prieš vasaros sezoną, „Ita Airways“ planuoja įdarbinti 475 darbuotojus. 56 vasaros kryptys (iš kurių 16 vietinių, 14 tarpžemyninių ir 26 tarptautinių), o piko metu jų padaugės dar 11 sezoninių krypčių, tarp maršrutų, kuriais bus vykdomi skrydžiai iš Romos į Čikagą (nuo balandžio 7 d.), Rijadą (nuo gegužės 5 d.), Torontą (nuo gegužės 10 d.), Akrą (nuo birželio 6 d.), Kuveitą (nuo birželio 7 d.) ir Džidą (nuo rugpjūčio mėn.). | <https://www.ilsole24ore.com/art/ita-airways-avvia-475-assunzioni-far-fronte-nuove-rotte-stagione-estiva-AF2t55vC> |  |
| **Bendra ekonominė informacija** | | | |
| 2024-03-30 | Nuo 2024 m. balandžio 1 d. dėl darbo nuotoliniu būdu reikės sudaryti individualų susitarimą tarp darbuotojo ir įmonės. Taikoma visų kategorijų darbuotojams. Kovo 31 d. baigiasi Kovid-19 laikotarpiu vadinamiesiems silpniems asmenims ir tėvams, auginantiems vaikus iki 14 m., taikytos išimtys, kurios iki šiol leido šioms kategorijoms supaprastinta tvarka kreiptis dėl darbo nuotoliniu būdu. | <https://www.corriere.it/economia/lavoro/cards/smart-working-serve-l-accordo-individuale-ecco-cosa-cambia-dal-1-aprile/smart-working-cosa-cambia-da-aprile_principale.shtml> |  |
| 2024-03-28 | *Istat* duomenimis*,* kovo mėn. vartotojų pasitikėjimo rodiklis sumažėjo iki 96,5 punkto, o verslo pasitikėjimo rodiklis padidėjo iki 97 punktų. | <https://www.ilsole24ore.com/radiocor/nRC_28.03.2024_10.00_20510205> |  |
| 2024-03-26 | „S&P Global Ratings“ analitikai patvirtino šių metų Italijos BVP įverčius, tačiau sumažino juos 2025 m. 2024 m. Italijos ekonomika turėtų augti 0,6 proc., t. y. mažiau nei 2023 m., kai *Istat* patvirtino 0,7 proc.. Dvejų metų laikotarpiu 2025-2026 m. ekonomika pagerės, nors ir mažiau nei ankstesniais įverčiais (+1,1 proc. nuo ankstesnių 1,2 proc.). S&P analitikų teigimu, IT infliacija 2024-2027 m. išliks stabili - 1,9 proc., o nedarbo lygis šiais metais turėtų būti 7,5 proc., o kitais metais - 7,6 proc.. | <https://www.wallstreetitalia.com/sp-rimette-mano-alle-stime-sul-pil-italia-ecco-quanto-crescera-nel-triennio-in-corso/?utm_source=newsletter&utm_medium=email&utm_campaign=Newsletter:%20Wall%20Street%20Italia&utm_content=sp-rimette-mano-alle-stime-sul-pil-i> |  |
| 2024-03-25 | 2023 m. absoliučiame skurde gyvenančių namų ūkių dalis sudarė 8,5 proc., iš viso daugiau nei 5,7 mln. žmonių. Absoliutus skurdas palietė 14 proc. vaikų, o tai yra rekordinis skaičius nuo 2014 m. 2023 m. | <https://www.repubblica.it/economia/2024/03/25/news/istat_famiglie_poverta_assoluta-422368846/> |  |
| 2024-03-23 | *Eurostat* duomenimis,, Italija pagal užimtumo lygį užima paskutinę vietą ES. Atotrūkis tarp moterų ir vyrų - 19,5 proc. punkto, t. y. dvigubai didesnis nei ES vidurkis. | <https://www.ansa.it/sito/notizie/economia/2024/03/23/eurostat-italia-ultima-in-ue-per-tasso-di-occupazione_e79a2e95-5fff-4285-a2bc-ab9d5290e3e9.html> |  |
| 2024-03-22 | 2023 m. Italijos jachtų gamyba užfiksavo geriausius visų laikų metus ir pasiekė rekordinę 4 mlrd. eurų vertę tai yra net 15,9 proc. daugiau, palyginti su puikiais 2022 m. (3,4 mlrd. eurų). | <https://www.ilsole24ore.com/art/record-cantieri-nautici-export-4-miliardi-AFoxpE9C> |  |
| 2024-03-21 | *ICE( Instituto Commercio Estero)* duomenimis, Italijos ir JAE prekybos apimtys siekė 8,7 mlrd. eurų, t. y. 8,6 proc. daugiau nei 2022 m.. Didžiausias prekybos augimas – mados sektoriuje. | <https://www.agenzianova.com/news/italia-emirati-nel-2023-scambi-commerciali-aumentati-dell86-per-cento/> |  |
| 2024-03-21 | Vokietija (DE) pagrindinė Italijos (IT) prekybos partnerė tiek eksporto (74,6 mlrd. eurų), tiek importo (89,7 mlrd. eurų) požiūriu. Tačiau, palyginti su 2022 m., IT eksportas i DE sumažėjo 3,7 proc. o importas - 1,4 proc. Antros pagal dydį IT prekybos partnerės Prancūzijos  atotrūkis siekia 54 mlrd. eurų. | <https://www.repubblica.it/economia/2024/03/21/news/italia-germania_col_rallentamento_economico_calano_gli_scambi_commerciali_ma_il_2023_e_il_secondo_miglior_anno_di_sempre-422349930/> |  |
| 2024-03-20 | *Istat* duomenimis, sausio mėn. pramonės gamyba per mėnesį sumažėjo 1,2 proc., o per metus - 3,4 proc.  užfiksuotas 13 sektorių iš 16-os sulėtėjimas: vienintelis apdirbamosios pramonės sektorius, kuris beveik nepakito, buvo maisto sektorius, tačiau jo pažanga siekė tik 0,6 proc. Labiausiai sumažėjo elektronikos, medienos ir popieriaus bei farmacijos pramonės sektoriai. Sumažėjo mašinų ir gamybos priemonių sritis. | <https://www.ilsole24ore.com/art/produzione-industriale-calo-dell-12percento-gennaio-34percento-tendenziale-AFBk8a7C> |  |
| 2024-03-18 | 2023 m. „Nexi“ (IT bendrovė, teikianti skaitmeninių mokėjimų paslaugas) duomenimis, italų mokėjimai išmaniaisiais telefonais ir išmaniaisiais laikrodžiais 2023 m. siekė 29 mlrd. eurų. | <https://www.corriere.it/economia/finanza/24_marzo_18/pagamenti-con-smartphone-e-smartwatch-nel-2023-gli-italiani-hanno-saldato-cosi-29-miliardi-di-euro-bf0b6c30-30ac-49eb-8455-25f7438f6xlk.shtml?refresh_ce> |  |
| 2024-03-15 | *Istat* duomenimis, 2024 m. vasario mėn. infliacija per mėnesį padidėjo 0,1 proc., o per metus - 0,8 proc., kaip ir praėjusį mėnesį. | <https://www.istat.it/it/archivio/294994> |  |
| 2024-03-15 | *Istat* duomenimis, sausio mėn. Italijos eksportas sumažėjo 3,2 proc., o per metus - 0,2 proc. Importo vertė smuko atitinkamai - 7,3 proc. ir - 13,5 proc. Prekybos balansas yra teigiamas - 2,7 mlrd. eurų, palyginti su 2023 m. sausio mėn. buvo neigiamas daugiau nei keturi milijardai eurų. | <https://www.ansa.it/sito/notizie/topnews/2024/03/15/commercio-estero-a-gennaio-export-02-import-135_0958a804-5653-4908-a2ae-1b07e8e85a4c.html> |  |
| 2024-04-13 | *Istat* duomenmis, 2023 m. IT dirbančiųjų skaičius padidėjo 481 tūkst. (+2,1 proc. per vienerius metus).  Nedarbo lygis sumažėjo iki 7,7 proc. Bedarbių skaičius nukrito žemiau dviejų mln - iki 1 mln. 947 tūkstančių. | <https://www.ansa.it/sito/notizie/topnews/2024/03/13/-istat-481mila-occupati-nel-2023disoccupazione-giu-al-77_b705a666-36a9-4c2e-a414-7405e019e387.html> |  |
| 2024-03-05 | 2023 m. ketvirtąjį ketvirtį, atsižvelgiant į kalendorines ir sezonines korekcijas, BVP padidėjo 0,2 proc. lyginant su ankstesniu ketvirčiu ir 0,6 proc. lyginant su 2022 m. ketvirtuoju ketvirčiu. | <https://www.ilsole24ore.com/art/pil-confermato-02percento-quarto-trimestre-alzata-stima-06percento-anno-AFgSwRwC> |  |
| 2024-03-01 | *Istat* duomenimis, 2023 m. IT ekonomika augo 0,9 proc. Deficito ir BVP santykis sudarė 7,2 proc., o 2022 m. - 8,6 proc., didesnis nei buvo prognozuota. IT valstybės skola sumažėjo nuo 140,5 proc. BVP 2022 m. iki 137,3 proc. BVP 2023 m.Vasario mėn. infliacija stabili: bendras kainų lygis (be energijos) sumažėjo iki 2,4 proc. 2023 m. bendra mokesčių našta (tiesioginių, netiesioginių, kapitalo ir socialinio draudimo mokesčių suma, palyginti su BVP) buvo 42,5 proc. ir, palyginti su ankstesniais metais, nepakito dėl to, kad BVP augimas dabartinėmis kainomis (+6,2 proc.) buvo lygus mokesčių ir socialinio draudimo pajamų augimui (+6,3 proc.). | <https://www.corriere.it/economia/finanza/24_marzo_01/pil-italia-cresce-oltre-alle-previsioni-0-9-nel-2023-ma-il-deficit-al-7-2-e-peggio-delle-stime-2d0399d5-2d3f-4425-857b-695cff9dfxlk.shtml> |  |

Parengė:

Komercijos atašė Laura Šerėnienė,tel. +39 0683661833, el. p. laura.sereniene@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)